Erlendir ferðamenn hingað til lands sem fóru um Keflavíkurflugvöll voru um 1,77 milljónir á nýliðnu ári eða rúmlega 40% fleiri en árið 2015 . Gera má ráð fyrr að tölurnar nái til meira en 98% ferðamanna sem hingað komu . Ótaldir eru þeir sem komu um aðra flugvelli og farþegar Norrænu . Farþegar skemmtiferðaskipa eru skilgreindir sem dagsferðamenn og eru því ekki í þessum tölum . Aukningin hefur að jafnaði verið 25,4% á milli ára á tímabilinu 2010 - 2016 . Mest var hún , eins og fram hefur komið , á milli tveggja síðustu ára . Talningar Ferðamálastofu ná yfir allar brottfarir frá landinu um Leifsstöð þannig að inn í tölunum eru erlendir ríkisborgarar búsettir hérlendis . Fjöldamet slegin alla mánuði ársins Vart þarf að taka fram að ferðamenn hafa aldrei verið fleiri á einu ári og aukningin er hlutfallslega ein sú mesta sem mælst hefur á milli ára frá upphafi mælinga . Veruleg fjölgun var í öllum mánuðum ársins , eins og sést á grafinu hér til hliðar . Aukningin var á bilinu 30 - 40% fimm mánuði ársins eða í maí , apríl , maí , júní og júlí . Fimm mánuði ársins fór hún síðan yfir 40% en hlutfallslega var hún mest síðla árs eða 76,1% í desember , 61,4% í nóvember og 59,7% í október . Fjölmennustu þjóðernin Bandaríkjamenn voru fjölmennastir þeirra sem hingað komu eða 415.287 talsins . Þannig lætur nærri að einn af hverjum fjórum hafi verið Bandaríkjamaður , eða 23,5% . Bretar komu næstir en þeir voru 316.395 og þar á eftir komu Þjóðverjar , 132.789 . Næstir komu Frakkar ( 85.221 ) , Kanadamenn ( 83.144 ) og Kínverjar ( 66.781 ) . Svíar , Norðmenn og Danir komu í næstu sætum þar á eftir , allir um og yfir 50 þúsund hver þjóð . Alls eru taldir sérstaklega ferðamenn af 17 þjóðernum , auk Íslendinga , en þau fjölmennustu má sjá á meðfylgjandi grafi . Dreifing eftir árstíðum Sé litið til dreifingar ferðamanna eftir mánuðum á tímabilinu 2010 til 2016 má sjá að hlutdeild sumarsins í komum ferðamanna fer minnkandi en hlutdeildin var komin í 37,6% árið 2016 en var nærri helmingur árið 2010 . Hlutfallsleg aukning utan háannar hefur hins vegar verið mest yfir vetrarmánuðina ( janúar-mars / nóvember-desember ) en 31,1% ferðamanna kom að vetri til árið 2016 . Hlutfall ferðamanna að vetri var 23% árið 2010 . Skipting eftir markaðssvæðum 2016 Ferðamenn dreifast yfir árið nokkuð ólíkt eftir því hvaða markaðssvæði á í hlut . Bretar skera sig úr en ríflega helmingur þeirra kom að vetri til , Einungis einn af hverju fimm Norðurlandabúa og ferðamanna frá Mið - og S-Evrópu kom að vetri til . Mið - og S - Evrópubúar voru hins vegar áberandi yfir sumarmánuðina en 52,7% þeirra komu yfir sumarmánuðina þrjá . Tveir af hverjum fimm N-Ameríkana kom að sumri til , fjórðungur að vetri til og þriðjungur að vori eða hausti . Um þriðjungur þeirra sem falla undir önnur þjóðerni komu að sumri , um þriðjungur að vetri til og um þriðjungur að vori eða hausti . Talningar Ferðamálastofu ná yfir allar brottfarir frá landinu um Leifsstöð . Skiptingu milli landa má sjá í töflunni hér að neðan og nánari upplýsingar undir liðnum Tölur og útgáfur / Fjöldi ferðamanna hér á vefnum .